Ο πρώην υπουργός Υγείας που ελέγχεται από τη Δικαιοσύνη για την εμπλοκή του στο σκάνδαλο των παράνομων πληρωμών της φαρμακευτικής Novartis, είχε αποστείλει στις 28 Μαρτίου εξώδικο στην εφημερίδα, αντιδρώντας σε ρεπορτάζ σχετικά με την υπόθεση.



Τότε, ο Αδ. Γεωργιάδης υποστήριζε στο εξώδικο πως τα δημοσιεύματα της εφημερίδας ήταν συκοφαντικά προς το πρόσωπό του, αρνούμενος παράλληλα πως ήταν ο αποδέκτης της επιστολής Φρουζή.



Όπως αναφέρει η εφημερίδα, στην αγωγή που κατέθεσε ο αντιπρόεδρος της Νέας Δημοκρατίας ζητάει από την εφημερίδα 300.000 ευρώ, καθώς και 6.000 ευρώ από κάθε συντάκτρια του δημοσιεύματος, την Άντα Ψαρρά και την Ντάνι Βέργου.



Ωστόσο, ο Αδ. Γεωργιάδης δεν αρκείται στη χρηματική αποζημίωση, αλλά ζητά και την καταδίκη των δημοσιογράφων σε έναν χρόνο φυλάκισης, λόγω βλάβης που προξενήθηκε στην τιμή και την υπόληψή του, ενώ χαρακτηρίζει συκοφαντικά τα δημοσιεύματα.